CELEX: 32019D1594
Language: da
Date: 2019-09-24 00:00:00
Title: Rådets gennemførelsesafgørelse (EU) 2019/1594 af 24. september 2019 om ændring af gennemførelsesafgørelse 2013/805/EU om tilladelse til Republikken Polen til at indføre foranstaltninger, der fraviger artikel 26, stk. 1, litra a), og artikel 168 i direktiv 2006/112/EF om det fælles merværdiafgiftssystem

27.9.2019   
               
               
                  DA
               
               
                  Den Europæiske Unions Tidende
               
               
                  L 248/71
               
            
         RÅDETS GENNEMFØRELSESAFGØRELSE (EU) 2019/1594
         af 24. september 2019
         om ændring af gennemførelsesafgørelse 2013/805/EU om tilladelse til Republikken Polen til at indføre foranstaltninger, der fraviger artikel 26, stk. 1, litra a), og artikel 168 i direktiv 2006/112/EF om det fælles merværdiafgiftssystem
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde,
         under henvisning til Rådets direktiv 2006/112/EF af 28. november 2006 om det fælles merværdiafgiftssystem (1), særlig artikel 395, stk. 1,
         under henvisning til forslag fra Europa-Kommissionen, og
         ud fra følgende betragtninger:
         
                     (1)
                  
                  
                     Artikel 168 i direktiv 2006/112/EF fastsætter, at en afgiftspligtig person har ret til at fradrage moms på levering af varer og ydelser, der anvendes i forbindelse med personens afgiftspligtige transaktioner. I henhold til nævnte direktivs artikel 26, stk. 1, litra a), sidestilles anvendelse af virksomhedsaktiver til privat brug for afgiftspligtige personer selv eller for deres personale eller mere generelt til deres virksomhed uvedkommende formål med levering af ydelser.
                  
               
                     (2)
                  
                  
                     Ved Rådets gennemførelsesafgørelse 2013/805/EU (2) gaves Polen tilladelse til indtil den 31. december 2016 at begrænse retten til at fradrage moms til 50 % for så vidt angår moms betalt ved erhvervelse, erhvervelse inden for Fællesskabet, indførsel, leasing eller udlejning af visse vejmotorkøretøjer samt moms betalt af udgifter i forbindelse med disse køretøjer, når sådanne køretøjer ikke udelukkende anvendes i erhvervsøjemed, og til at fritage afgiftspligtige personer for at sidestille ikkeerhvervsmæssig brug af sådanne køretøjer med levering af ydelser efter artikel 26, stk. 1, litra a), i direktiv 2006/112/EF (»fravigelsesforanstaltningerne«).
                  
               
                     (3)
                  
                  
                     Ved Rådets gennemførelsesafgørelse (EU) 2016/1837 (3) blev fravigelsesforanstaltningerne forlænget til den 31. december 2019.
                  
               
                     (4)
                  
                  
                     Ved brev registreret i Kommissionen den 14. januar 2019 anmodede Polen om tilladelse til fortsat at anvende fravigelsesforanstaltningerne for en yderligere periode indtil den 31. december 2022.
                  
               
                     (5)
                  
                  
                     I overensstemmelse med artikel 395, stk. 2, andet afsnit, i direktiv 2006/112/EF underrettede Kommissionen ved breve af 15. april 2019 de øvrige medlemsstater om Polens anmodning. Ved brev af 16. april 2019 meddelte Kommissionen Polen, at den rådede over alle de nødvendige oplysninger til at vurdere anmodningen.
                  
               
                     (6)
                  
                  
                     Polens anmodning var ledsaget af en rapport om anvendelsen af gennemførelsesafgørelse 2013/805/EU, herunder en vurdering af den anvendte procentuelle begrænsning af retten til momsfradrag. På grundlag af de aktuelt foreliggende oplysninger finder Polen, at en sats på 50 % fortsat er berettiget. Landet finder også, at fravigelsen af kravet i artikel 26, stk. 1, litra a), i direktiv 2006/112/EF fortsat er nødvendig for at undgå dobbelt påligning. Disse fravigelsesforanstaltninger er begrundet i behovet for at forenkle afgiftsopkrævningen og forhindre momsunddragelse som følge af ukorrekt regnskabsføring og falsk momsangivelse.
                  
               
                     (7)
                  
                  
                     En forlængelse af fravigelsesforanstaltningerne bør begrænses til den tid, der er nødvendig for at vurdere, om disse foranstaltninger er effektive, og om den procentuelle begrænsning er hensigtsmæssig. Polen bør derfor gives tilladelse til fortsat at anvende fravigelsesforanstaltningerne indtil den 31. december 2022.
                  
               
                     (8)
                  
                  
                     Der bør fastsættes en frist for en eventuel anmodning om tilladelse til yderligere forlængelse af fravigelsesforanstaltningerne ud over 2022. Det bør kræves, at Polen sammen med en sådan anmodning også indgiver en rapport, der indeholder en vurdering af den anvendte procentuelle begrænsning af retten til momsfradrag.
                  
               
                     (9)
                  
                  
                     Forlængelsen af fravigelsesforanstaltningerne vil kun i ubetydelig grad påvirke den samlede moms, der opkræves i det endelige forbrugsled, og får ingen negative virkninger for Unionens egne indtægter hidrørende fra moms.
                  
               
                     (10)
                  
                  
                     Gennemførelsesafgørelse 2013/805/EU bør derfor ændres i overensstemmelse hermed —
                  
               VEDTAGET DENNE AFGØRELSE:
         
            Artikel 1
            Artikel 3 i gennemførelsesafgørelse 2013/805/EU affattes således:
            
               
                  »Artikel 3
                  Denne afgørelse udløber den 31. december 2022.
                  Enhver anmodning om tilladelse til at forlænge de fravigelsesforanstaltninger, der er givet tilladelse til ved denne afgørelse, skal være Kommissionen i hænde senest den 1. april 2022. En sådan anmodning skal ledsages af en rapport, der indeholder en vurdering af den procentuelle begrænsning af retten til momsfradrag, der er anvendt på grundlag af denne afgørelse.«
               
            
         
         
            Artikel 2
            Denne afgørelse får virkning på dagen for meddelelsen.
         
         
            Artikel 3
            Denne afgørelse er rettet til Republikken Polen.
         
         
            Udfærdiget i Bruxelles, den 24. september 2019.
            
               
                  På Rådets vegne
               
               K. KULMUNI
               
                  Formand
               
            
         
         
            (1)  EUT L 347 af 11.12.2006, s. 1.
         
            (2)  Rådets gennemførelsesafgørelse 2013/805/EU af 17. december 2013 om tilladelse til Republikken Polen til at indføre foranstaltninger, der fraviger artikel 26, stk. 1, litra a), og artikel 168 i direktiv 2006/112/EF om det fælles merværdiafgiftssystem (EUT L 353 af 28.12.2013, s. 51).
         
            (3)  Rådets gennemførelsesafgørelse (EU) 2016/1837 af 11. oktober 2016 om bemyndigelse af Republikken Polen til fortsat at anvende foranstaltninger, der fraviger artikel 26, stk. 1, litra a), og artikel 168 i direktiv 2006/112/EF om det fælles merværdiafgiftssystem (EUT L 280 af 18.10.2016, s. 28).